Asutava Kogu poolt 2. mail 1920 a. vastuvõetud algkooli seaduse muutmise seadus
Rahvahääletamise korras 17., 18. ja 19. veebruaril 1923 a. vastuvõetud

Asutava Kogu poolt 2. mail 1920 a. vastuvõetud algkooli seaduse muutmise seadus. 

Allakirjutanud Eesti Vabariigi .................... linna/alevi/valla hääleõiguslikud kodanikud nõuavad riigi põhiseaduse § 31 põhjal rahvaalgatamise korras, et algkooli seadus, vastu võetud Asutava Kogu poolt 2. mail 1920 a., järgmiselt muudetaks:

1) § 2, kus seisab “Algkool on emakeelne, ilma usuõpetuseta ja maksuta”, tuleb ära jätta sõnad “ilma usuõpetuseta”.

2) § 35, kus seisab “Algkoolis õpetatakse järgmisi õppeaineid: 1) kodulugu, 2) emakeelt jne.”, tuleb juurde lisada (järgmisi õppeaineid:) 1) kodulugu, 2) emakeelt, 3) usuõpetust jne.

3) § 35 juurde tuleb lisada kahele olevale märkusele: Märkus 1. “Usuõpetus on õpetajaile ja õpilastele vabatahtlik õppeaine”.

Algkirjale allakirjutanud

Riigikogu esimees K. Päts.

Sekretäär T. Kalbus.
1923